تورکیه-نین خاریجی ایشلر ناظیرلیگی الجزایرده داوام ائدن مئشه یانغین‌لاری نتیجه‌سینده هلاک اولان‌لارلا علاقه‌دار بو اؤلکه‌یه باش ساغلیغی وئریب.
تورکیه-نین خاریجی ایشلر ناظیرلیگی الجزایرده داوام ائدن مئشه یانغین‌لاری نتیجه‌سینده هلاک اولان‌لارلا علاقه‌دار بو اؤلکه‌یه باش ساغلیغی وئریب. خاریجی ایشلر ناظیرلیگیندن وئریلن بیاناتدا دئییلیر: "الجزایر-ین موختلیف ایالت‌لرینده داوام ائدن مئشه یانغین‌لاری نتیجه‌سینده چوخ سایدا سیویل وطنداش و حربچی‌نین حیاتینی ایتیرمه‌سی و یارالانماسی ایله باغلی خبر بیزی کدرلندیریب. مئشه یانغین‌لاری نتیجه‌سینده حیاتینی ایتیرن‌لره الله‌دان رحمت، دوست و قارداش الجزایر خالقینا و حکومتینه باش ساغلیغی وئریر، یارا‌لی‌لارا شفا دیلییریک. تورکیه بو چتین گون‌لرده الجزایره هر جور دستکی وئرمه‌یه حاضیردیر". الجزایر ایچ ایشلر ناظیرلیگی اؤلکه‌نین قوزیی ینده‌کی 11 شهرده دونن باشلایان مئشه یانغین‌لاریندا حیاتینی ایتیرن‌لرین سایی‌نین 34-ا یوکسلدیگینی آچیقلاییب.
